เยเรวาน

เมืองหลวงและเมืองใหญ่สุดของประเทศอาร์มีเนีย
| เยเรวาน Երևան |
| --- | --- |
เมืองหลวง
ตึกระฟ้าเยเรวานกับเขาอารารัตฮามาลีร์อาสนวิหารโรงละครโอเปร่าแคสเคดเอเรบูนีกระทรวงการต่างประเทศอาร์มีเนียซิตแซร์นากาแบร์ดมาเตนาดารันรีพับลิกสแควร์และทำเนียบรัฐบาล
   ธง ตรา
สมญา: "นครสีชมพู", "มารดานคร"
เยเรวานที่ตั้งของเยเรวานในประเทศอาร์มีเนียแสดงแผนที่ประเทศอาร์มีเนียเยเรวานเยเรวาน (เทือกเขาคอเคซัส)แสดงแผนที่เทือกเขาคอเคซัสเยเรวานเยเรวาน (ทวีปเอเชีย)แสดงแผนที่ทวีปเอเชียเยเรวานเยเรวาน (ยุโรป)แสดงแผนที่ยุโรป
พิกัด: 40°10′53″N 44°30′52″E﻿ / ﻿40.18139°N 44.51444°E﻿ / 40.18139; 44.51444
ประเทศ:  อาร์มีเนีย
ตั้งถิ่นฐาน (เชนกาวิต): ป. 3300 ปีก่อน ค.ศ.
สถาปนาในฐานะเอเรบูนีโดยอาร์กิชตีที่ 1 แห่งอูราร์ตู: 782 ปีก่อน ค.ศ.
สถานะนครโดยจักรพรรดิอะเลคซันดร์ที่ 2: 1 ตุลาคม ค.ศ. 1879
เมืองหลวงประเทศ: 19 กรกฎาคม ค.ศ. 1918 (โดยพฤตนัย)
เขต: 12
การปกครอง
 • ประเภท: นายกเทศมนตรี–สภา
 • องค์กร: สภานคร
 • นายกเทศมนตรี: ติกรัน อาวินยัน
พื้นที่
 • เมืองหลวง: 223 ตร.กม. (86 ตร.ไมล์)
ความสูงจุดสูงสุด: 1,390 เมตร (4,560 ฟุต)
ความสูงจุดต่ำสุด: 865 เมตร (2,838 ฟุต)
ประชากร (สำมะโน 2011)
 • เมืองหลวง: 1,060,138 คน
 • ประมาณ (2022): 1,092,800 คน
 • ความหนาแน่น: 4,824 คน/ตร.กม. (12,490 คน/ตร.ไมล์)
 • รวมปริมณฑล(ประมาณ ค.ศ. 2001): 1,420,000 คน
เขตเวลา: UTC+04:00 (เวลาอาร์มีเนีย)
รหัสพื้นที่: +374 10
ท่าอากาศยานนานาชาติ: ท่าอากาศยานนานาชาติซวาร์ตนอตส์
เอชดีไอ (2021): 0.794 สูง · ที่ 1
เว็บไซต์: www.yerevan.am
เยเรวาน (อังกฤษ: Yerevan; อาร์มีเนีย: Երևան [jɛɾɛˈvɑn] ไฟล์:Audio Yerewan.ogg) บางครั้งสะกดเป็น เอเรวาน (Erevan) เป็นเมืองหลวงและเมืองใหญ่สุดของประเทศอาร์มีเนีย และยังเป็นหนึ่งในเมืองที่มีผู้อาศัยต่อเนื่องนานที่สุดในโลก ตั้งอยู่ริมแม่น้ำฮรัซดัน (Hrazdan River) เยเรวานเป็นศูนย์กลางการบริหาร วัฒนธรรม และอุตสาหกรรมของประเทศ ถือเป็นเอกนคร โดยเป็นเมืองหลวงตั้งแต่ ค.ศ. 1918 ซึ่งเป็นเมืองหลวงที่ 14 ในประวัติศาสตร์อาร์มีเนียและเมืองหลวงที่ 7 ที่ตั้งอยู่ในและรอบที่ราบอารารัต นครนี้ยังเป็นเมืองหลักของมุขมณฑลองค์สันตะปาปาอารารัต (Araratian Pontifical Diocese) ซึ่งเป็นมุขมณฑลที่ใหญ่ที่สุดในคริสตจักรอัครทูตอาร์มีเนีย และเป็นหนึ่งในมุขมณฑลที่เก่าแก่ที่สุดในโลก
ประวัติศาสตร์ยุคแรกเริ่มของเมืองนี้ย้อนไปถึงในช่วงศตวรรษที่ 8 ก่อนคริสต์ศักราช โดยมีการตั้งป้อมอูราร์เตียนแห่งเมืองเอเรบูนีเมื่อ 782 ปีก่อนคริสต์ศักราชโดยพระเจ้าอาร์กิชตีที่ 1 แห่งอูราร์ตูที่ปลายตะวันตกสุดของที่ราบอารารัต เอเรบูนี "ได้รับการออกแบบให้เป็นศูนย์กลางการปกครองและศาสนาอันยิ่งใหญ่ ซึ่งเป็นเมืองหลวงที่สมบูรณ์" จากนั้นในช่วงอาณาจักรอาร์มีเนียโบราณตอนปลาย มีการจัดตั้งเมืองหลวงใหม่และเยเรวานจึงลดความสำคัญลง ตัวนครสูญเสียประชากรส่วนใหญ่ในช่วงเกรตซูร์กุนใน ค.ศ. 1603–05 เมื่อจักรวรรดิซาฟาริดบังคับถ่ายโอนประชากรอาร์มีเนียไปยังอิหร่านแสนกว่าคน ต่อมาใน ค.ศ. 1679 ตัวนครส่วนใหญ่ถูกทำลายจากแผ่นดินไหว แล้วมีการสร้างใหม่ในขณาดที่เล็กกว่าเดิม ต่อมาใน ค.ศ. 1828 เยเรวานถูกผนวกเป็นส่วนหนึ่งของจักรวรรดิรัสเซีย ซึ่งนำไปสู่การส่งคืนชาวอาร์มีเนียที่บรรพบุรุษถูกบังคับย้ายออกไปในคริสต์ศตวรรษที่ 17 หลังจากสงครามโลกครั้งที่หนึ่ง เยเรวานกลายเป็นเมืองหลวของสาธารณรัฐอาร์มีเนียที่หนึ่งหลังผู้รอดชีวิตจากการฆ่าล้างเผ่าพันธุ์ชาวอาร์มีเนียพันกว่าคนในจักรวรรดิออตโตมัน เดินทางเข้ายังบริเวณนี้ ตัวนครได้รับการขยายอย่างรวดเร็จในช่วงคริสต์ศตวรรษที่ 20 ในขณะที่อาร์มีเนียเป็นส่วนหนึ่งของสหภาพโซเวียต
เยเรวานผ่านการเปลี่ยนแปลงครั้งใหญ่จากการเติบโตของเศรษฐกิจอาร์มีเนีย ทำให้มีการก่อสร้างทั่วนครตั้งแต่ต้นคริสต์ทศวรรษ 2000 และมีร้านค้าปลีก เช่น ภัตตาคาร ร้านค้า และร้านกาแฟริมถนน ซึ่งหาได้ยากในสมัยโซเวียต เพิ่มจำนวนขึ้นมาก ข้อมูลเมื่อ 2011 ประชากรในเยเรวานมี 1,060,138 คน ซึ่งเทียบเท่าประชากรอาร์มีเนียทั้งหมดมากกว่า 35% ตามข้อมูลจำนวนประมาณการอย่างเป็นทางการใน ค.ศ. 2022 ประชากรในปัจจุบันมี 1,092,800 คน ทางยูเนสโกจัดให้เยเรวานเป็น World Book Capital ประจำปี 2012 เยเรวานก็เป็นเมืองสมาชิกใน Eurocities